pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“อนุทิน” เผยไทยมีระบบคัดกรองผู้ป่วยโควิด 19 ดีมาก
วันพฤหัสบดีที่ 27 สิงหาคม 2563
“อนุทิน” เผยไทยมีระบบคัดกรองผู้ป่วยโควิด 19 ดีมาก
รองนายกรัฐมนตรีและรัฐมนตรีว่าการกระทรวงสาธารณสุข เผยไทยมีระบบคัดกรองผู้ป่วยโควิด 19 ในระดับดีมาก ขอให้ประชาชนมั่นใจและช่วยกันเฝ้าระวังผู้ที่ลักลอบเข้าเมือง หากพบให้แจ้งเจ้าหน้าที่ทันที
รองนายกรัฐมนตรีและรัฐมนตรีว่าการกระทรวงสาธารณสุข เผยไทยมีระบบคัดกรองผู้ป่วยโควิด 19 ในระดับดีมาก ขอให้ประชาชนมั่นใจและช่วยกันเฝ้าระวังผู้ที่ลักลอบเข้าเมือง หากพบให้แจ้งเจ้าหน้าที่ทันที
วันนี้ (27 สิงหาคม 2563) ที่กระทรวงสาธารณสุข นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวถึงสถานการณ์การระบาดของโควิด 19 ในประเทศไทย ว่า ขณะนี้ระบบตรวจคัดกรองของประเทศไทยอยู่ในระดับที่ดีมาก มีการตรวจเชื้อต้นทางก่อนขึ้นเครื่อง ตรวจเชื้อปลายทางเมื่อมาถึงประเทศไทย และมีระบบกักกันโรค 14 วันใน State Quarantine มีการตรวจเชื้อซ้ํา และเพิ่มการตรวจหาภูมิคุ้มกันสําหรับผู้ที่เดินทางเข้ามาในไทย ด้วยวิธีการที่รวดเร็วและแม่นยํา
นายอนุทินกล่าวต่อว่า ขณะนี้ผู้ติดเชื้อรายใหม่ที่พบเป็นผู้ที่เดินทางมาจากต่างประเทศ ทุกคนเข้าสู่ State Quarantine เพื่อเฝ้าระวัง หากพบผู้มีการเชื้อก็ทําการรักษาทันที กรณีที่พบซากเชื้อแม้นทางการแพทย์จะระบุว่าแพร่เชื้อต่อไม่ได้ แต่ทางกระทรวงจะส่งทีมสอบสวนโรคติดตามผู้ใกล้ชิด นําเข้าสู่กระบวนการควบคุมโรคที่มีประสิทธิภาพ ที่น่ากังวลคือการลักลอบเข้าประเทศไทยของแรงงานต่างด้าวที่ไม่ผ่านการคัดกรองควบคุมโรค ต้องขอความร่วมมือหน่วยงานที่เกี่ยวข้องให้ระมัดระวังเรื่องดังกล่าว และขอให้ประชาชนอย่าสนับสนุนหรืออํานวยความสะดวกให้กลุ่มลักลอบเข้าเมือง หากพบให้แจ้งเจ้าหน้าที่ทันทีเพื่อเข้าควบคุมเฝ้าระวังโรค
“กระทรวงสาธารณสุข ร่วมมือกับทุกหน่วยงานในการรับมือหากพบผู้ติดเชื้อระลอกใหม่ ทั้งเรื่องบุคลากร ยา อุปกรณ์ป้องกัน การรักษา มีความรู้และประสบการณ์ เมื่อประชาชนช่วยกันอย่างเต็มที่ ใส่หน้ากาก เว้นระยะห่าง ล้างมือบ่อย ๆ โอกาสจะเกิดการติดเชื้อและซูเปอร์สเปรดเดอร์จะน้อยมาก มีความเสี่ยงต่ํา ขอให้ประชาชนอยู่กับสถานการณ์โรคด้วยความเข้าใจ” นายอนุทินกล่าว
*********************** 27 สิงหาคม 2563
รัฐบาลไทย-ข่าวทำเนียบรัฐบาล-รัฐบาลไทยพร้อมร่วมมือ JFCCT สานต่อการค้าการลงทุน ฟื้นฟูเศรษฐกิจ มุ่งส่งเสริมสินค้าเกษตรไทย
วันพฤหัสบดีที่ 3 กันยายน 2563
รัฐบาลไทยพร้อมร่วมมือ JFCCT สานต่อการค้าการลงทุน ฟื้นฟูเศรษฐกิจ มุ่งส่งเสริมสินค้าเกษตรไทย
รัฐบาลไทยพร้อมร่วมมือ JFCCT สานต่อการค้าการลงทุน ฟื้นฟูเศรษฐกิจ มุ่งส่งเสริมสินค้าเกษตรไทย
วันนี้ (3 ก.ย. 2563) เวลา 13.30 น. ณ ห้องนารีสโมสร 2 ตึกนารีสโมสร ทําเนียบรัฐบาล นายสแตนลีย์ คัง (Mr. Stanley Kang) ประธานหอการค้าร่วมต่างประเทศในประเทศไทย (Joint Foreign Chambers of Commerce in Thailand: JFCCT) และคณะ เข้าเยี่ยมคารวะ นายอนุชา นาคาศัย รัฐมนตรีประจําสํานักนายกรัฐมนตรี สรุปสาระสําคัญ ดังนี้
รัฐมนตรีประจําสํานักนายกรัฐมนตรียินดีที่ได้พบหารือกับประธานหอการค้าฯ ผู้บริหาร และสมาชิกหอการค้าร่วมต่างประเทศในประเทศไทย พร้อมขอบคุณ JFCCT ที่มีบทบาทสําคัญในการช่วยเหลือให้คําแนะนําและส่งเสริมการค้าการลงทุนของต่างชาติในไทย ตลอดจนให้ความร่วมมือกับรัฐบาลไทยด้วยดีเสมอมา โดยชื่นชมการทํางานของ JFCCT ที่มีเป้าหมายในการสนับสนุนการพัฒนาเศรษฐกิจไทย ผ่านการบูรณาการความร่วมมือ ทั้งภาครัฐและภาคเอกชน มีการเสนอแนะข้อมูลที่เป็นประโยชน์กับการดําเนินธุรกิจ ซึ่งทราบดีว่าขณะนี้ทุกประเทศล้วนต้องเผชิญกับวิกฤตโควิด-19 จึงถือเป็นโอกาสที่ทุกฝ่ายจะสามารถแลกเปลี่ยนข้อคิดเห็นและข้อเสนอแนะต่าง ๆ เพื่อร่วมมือกันแก้ไขปัญหา
ประธานหอการค้าร่วมฯ ขอบคุณรัฐมนตรีประจําสํานักนายกรัฐมนตรีที่ให้เกียรติเข้าเยี่ยมคารวะในวันนี้ เชื่อมั่นในศักยภาพของไทยที่ยังเป็นประเทศเป้าหมายด้านการลงทุนของนักลงทุนต่างชาติ กล่าวถึงประเด็นการส่งเสริมผู้ประกอบการ SMEs การส่งเสริมการท่องเที่ยว การพัฒนาสินค้าเกษตร และการสร้างงานสร้างอาชีพให้แก่ประชาชน ทั้งนี้ ประธานหอการค้าร่วมฯ ชื่นชมถึงการพัฒนาสินค้าเกษตรของไทย ซึ่งทางหอการค้าร่วมฯ ได้มีส่วนช่วยพัฒนาและประสานความร่วมมือกับมหาวิทยาลัยต่าง ๆ ในการให้คําแนะนําแก่กลุ่มเยาวชนและเกษตรกรในพื้นที่ รวมทั้งมีแนวทางที่จะนําสินค้าเกษตรของไทยส่งออกไปยังต่างประเทศให้มากขึ้น
นอกจากนี้ รองประธานหอการค้าร่วมฯ กล่าวชื่นชมถึงการให้ความร่วมมือของโรงเรียน 3 แห่งในไทย ซึ่งหอการค้าร่วมฯ ได้นํากลุ่มผู้เชี่ยวชาญด้านธุรกิจให้คําแนะนําแก่เยาวชนในการพัฒนาสินค้าเกษตรในท้องถิ่นของตนเอง อาทิเช่น การส่งเสริมการตลาด การออกแบบบรรจุภัณฑ์ (Packaging) ซึ่งเห็นถึงความสามารถของเยาวชนไทยและเชื่อมั่นว่าจะสามารถนําไปต่อยอดเพื่อพัฒนาการเกษตรในท้องถิ่นได้ในอนาคต
ทั้งสองฝ่ายเห็นพ้องที่จะส่งเสริมความร่วมมือระหว่างกัน โดยเฉพาะความร่วมมือด้านการพัฒนาและส่งเสริมสินค้าเกษตรของไทยเพื่อสร้างเศรษฐกิจฐานรากในระดับท้องถิ่นและระดับชุมชน ควบคู่กับการเพิ่มประสิทธิการทางอุตสาหกรรมการเกษตร โดยรัฐมนตรีประจําสํานักนายกรัฐมนตรี เน้นย้ําว่า ปัจจุบันรัฐบาลได้เร่งปรับปรุงกฎระเบียบเพื่ออํานวยความสะดวกด้านการค้าการลงทุนเพื่อให้สอดคล้องกับความต้องการของนักลงทุนต่างชาติ
รัฐบาลไทย-ข่าวทำเนียบรัฐบาล-ปรับแผนรับมือ “สังคมสูงอายุระดับสุดยอด”
วันอังคารที่ 8 กันยายน 2563
ปรับแผนรับมือ “สังคมสูงอายุระดับสุดยอด”
--
#ไทยคู่ฟ้า สังคมไทยจะเข้าสู่ “สังคมสูงอายุอย่างสมบูรณ์” ในปี 2564 ที่คาดการณ์ว่า จะมีคนไทย อายุ 60 ปีขึ้นไปเป็นสัดส่วนร้อยละ 20 ของประชากรทั้งหมด และในปี 2574 สัดส่วนจะเพิ่มสูงถึงร้อยละ 28 เข้าสู่ “สังคมสูงอายุระดับสุดยอด” หรือมีผู้สูงอายุเกิน 1 ใน 4 ของประชากรทั้งหมด
.
ล่าสุดรัฐบาลเตรียมปรับแผนปฏิบัติการด้านผู้สูงอายุ (พ.ศ. 2563-2565) ซึ่งจําเป็นต้องได้รับความร่วมมือจากทุกภาคส่วน เน้น 7 เรื่องสําคัญที่ต้องทําโดยเร็ว คือ 1) รณรงค์ให้สังคมตระหนักถึงการเป็นผู้สูงอายุ 2) สังคมมีทัศนะเชิงบวกต่อผู้สูงอายุ 3) จ้างงานผู้สูงอายุ 4) ส่งเสริมให้ลูกหลานกลับมาอยู่กับครอบครัวที่มีผู้สูงอายุยากจน 5) ปรับเปลี่ยนโรงเรียนขนาดเล็กเป็นสถานที่พัฒนาผู้สูงอายุในชุมชน 6) ส่งเสริมการออมเพื่อใช้ในวัยเกษียณ 7) สนับสนุนการผลิตบุคลากรด้านผู้สูงอายุในระดับวิชาชีพให้เพียงพอ
รัฐบาลไทย-ข่าวทำเนียบรัฐบาล-การเดินออกกำลังกาย ที่ปลอดภัยจากเชื้อไวรัสโควิด-19 ต้องเดินห่างกันกี่เมตร ??
วันศุกร์ที่ 11 กันยายน 2563
การเดินออกกําลังกาย ที่ปลอดภัยจากเชื้อไวรัสโควิด-19 ต้องเดินห่างกันกี่เมตร ??
การเดินออกกําลังกาย ที่ปลอดภัยต้องเดินห่างกันกี่เมตร ??
Q : การเดินออกกําลังกาย ที่ปลอดภัยจากเชื้อไวรัสโควิด-19 ต้องเดินห่างกันกี่เมตร ??
A : 5 เมตร
รัฐบาลไทย-ข่าวทำเนียบรัฐบาล-เงื่อนไขนักท่องเที่ยวประเภทพิเศษ Special Tourist Visa (STV) มีอะไรบ้าง ??
วันพฤหัสบดีที่ 17 กันยายน 2563
เงื่อนไขนักท่องเที่ยวประเภทพิเศษ Special Tourist Visa (STV) มีอะไรบ้าง ??
เงื่อนไขนักท่องเที่ยวประเภทพิเศษ Special Tourist Visa  ??
Q : เงื่อนไขนักท่องเที่ยวประเภทพิเศษ Special Tourist Visa (STV) มีอะไรบ้าง ??
A : 1.ต้องยอมรับการปฏิบัติตามมาตรการด้านสาธารณสุขที่ประกาศใช้ภายในประเทศไทย และตกลงยินยอมกักตัวในห้องพักจํานวน 14 วัน (ALSQ)
2.มีหลักฐานสถานที่พักอาศัยระยะยาวในประเทศไทย
3.การตรวจลงตราประเภทนักท่องเที่ยวเป็นพิเศษ STV เสียค่าธรรมเนียมครั้งละ 2,000 บาท
4.อนุญาตให้อยู่ในราชอาณาจักรครั้งละ 90 วัน เจ้าหน้าที่ตรวจคนเข้าเมืองมีอํานาจอนุญาตให้อยู่ต่อไปได้อีก 2 ครั้ง ครั้งละ 90 วัน รวม 270 วัน
รัฐบาลไทย-ข่าวทำเนียบรัฐบาล-'จับกัง 1' ติดตามอาการป่วยล่ามไทย สนร.ริยาด มอบ 'รองปลัด' เยี่ยมให้กำลังใจครอบครัว
วันพฤหัสบดีที่ 17 กันยายน 2563
'จับกัง 1' ติดตามอาการป่วยล่ามไทย สนร.ริยาด มอบ 'รองปลัด' เยี่ยมให้กําลังใจครอบครัว
รัฐมนตรีว่าการกระทรวงแรงงาน ติดตามอาการป่วยล่ามไทย ของ สนร.ริยาด มอบหมาย 'รองปลัดแรงงาน' นํากระเช้าเข้าเยี่ยมให้กําลังใจครอบครัว
เมื่อวันที่ 17 กันยายน 2563 เวลา 13.30 น. นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ท่านนายกรัฐมนตรี พล.อ.ประยุทธ์ จันทร์โอชา มีความห่วงใยอาการป่วยของล่ามประจําสํานักงานแรงงานในประเทศซาอุดีอาระเบีย ที่กลับมาพักรักษาตัวที่ประเทศไทยมาตั้งแต่วันที่ 2 กันยายนที่ผ่านมา ในวันนี้ผมจึงได้มอบหมายให้ นางเธียรรัตน์ นะวะมะวัฒน์ รองปลัดกระทรวงแรงงาน นําแจกันดอกไม้เข้าเยี่ยมและให้กําลังใจครอบครัวของนายหมัด มะมิน ล่ามประจําสํานักงานแรงงานในประเทศซาอุดีอาระเบีย ณ อาคารศูนย์การแพทย์โรงพยาบาลราชวิถี โดยมีภรรยาของนายหมัด มะมิน เป็นผู้รับมอบแจกันดอกไม้ โอกาสเดียวกันนี้ นายสุชาติ ชมกลิ่น รัฐมนตรีว่าการกระทรวงแรงงาน ยังได้โทรศัพท์ไปพูดคุยกับภรรยาของนายหมัด เพื่อติดตามอาการและให้กําลังใจครอบครัว เพื่อให้นายหมัดหายป่วยโดยเร็ววัน
สําหรับนายหมัด มะมิน ล่ามประจําสํานักงานแรงงานในประเทศซาอุดีอาระเบีย อายุ 54 ปี เป็นคนไทยมุสลิม มีภูมิลําเนาอยู่ที่จังหวัดฉะเชิงเทรา มีบุตรชายสองคนอยู่ที่กรุงริยาด ก่อนหน้านี้มีอาการป่วย เนื่องจากติดเชื้อโควิด – 19 และได้รักษาตัวอยู่ในห้องไอซียูนานกว่า 1 เดือน จนมีอาการดีขึ้นจนแพทย์ระบุว่าตรวจไม่พบเชื้อโควิด – 19 แล้ว และได้กลับมารักษาตัวที่โรงพยาบาลราชวิถี เมื่อตั้งแต่วันที่ 2 กันยายนที่ผ่านมา พบว่า ภาพรวมอาการป่วยยังคงทรงตัว ซึ่งล่ามได้ปฏิบัติงานอยู่ในสํานักงานแรงงานฯ มากว่า 22 ปี มีผลงานได้ช่วยแรงงานไทยทั้งใน ซาอุดีอาระเบีย คูเวต บาห์เรน เลบานอน มามากมาย
“ล่ามไทยในซาอุดีอาระเบียรายนี้ เขาได้ออกไปทํางานเพื่อช่วยให้คนไทยที่เจ็บป่วยได้เดินทางกลับบ้าน และได้ดําเนินการจนสําเร็จลุล่วง จนทําให้ตัวเองต้องล้มป่วย จึงอยากให้ทุกคนช่วยกันส่งพลังใจให้เขามีอาการดีขึ้นและหายป่วยในเร็ววัน”นายสุชาติกล่าวในท้ายสุด
รัฐบาลไทย-ข่าวทำเนียบรัฐบาล-ผู้ตรวจราชการกระทรวงอุตสาหกรรม ลงพื้นที่ตรวจเยี่ยมจุดรับฟังปัญหาความเดือดร้อนและรับเรื่องร้องทุกข์ของประชาชน ศูนย์ดำรงธรรมส่วนหน้า จ.ระยอง
วันอังคารที่ 25 สิงหาคม 2563
ผู้ตรวจราชการกระทรวงอุตสาหกรรม ลงพื้นที่ตรวจเยี่ยมจุดรับฟังปัญหาความเดือดร้อนและรับเรื่องร้องทุกข์ของประชาชน ศูนย์ดํารงธรรมส่วนหน้า จ.ระยอง
ผู้ตรวจราชการกระทรวงอุตสาหกรรม ลงพื้นที่ตรวจเยี่ยมจุดรับฟังปัญหาความเดือดร้อนและรับเรื่องร้องทุกข์ของประชาชน ศูนย์ดํารงธรรมส่วนหน้า  ณ วัดเภตราสุขารมย์ จ.ระยอง
จ.ระยอง : วันที่ 24 สิงหาคม 2563 เวลา 13.30 น. นายสุระ เพชรพิรุณ ผู้ตรวจราชการกระทรวงอุตสาหกรรม ลงพื้นที่ตรวจเยี่ยมจุดรับฟังปัญหาความเดือดร้อนและรับเรื่องร้องทุกข์ของประชาชน ศูนย์ดํารงธรรมส่วนหน้า จ.ระยอง โดยมีนางพงษ์ศิริ วรรณศรี ผู้อํานวยการกองตรวจราชการ สํานักงานปลัดกระทรวงอุตสาหกรรม ทีมเจ้าหน้าที่จากสํานักงานอุตสาหกรรมจังหวัดระยอง เจ้าหน้าที่จากธนาคารพัฒนาวิสาหกิจขนาดกลางและขนาดย่อม ร่วมด้วย ทั้งนี้พร้อมนําเรียนชี้แจงเรื่องร้องเรียนในพื้นที่ที่เกี่ยวข้อง ณ วัดเภตราสุขารมย์ จ.ระยอง
รัฐบาลไทย-ข่าวทำเนียบรัฐบาล-กรุงไทยร่วมกับ ปตท. และปตท.สผ. ลงนามความร่วมมือสัญญา ESG-linked Derivatives ครั้งแรก
วันอังคารที่ 8 กันยายน 2563
กรุงไทยร่วมกับ ปตท. และปตท.สผ. ลงนามความร่วมมือสัญญา ESG-linked Derivatives ครั้งแรก
ธ.กรุงไทย ร่วมกับ ปตท. และ ปตท.สผ. ร่วมลงนามในข้อตกลงการเข้าทําสัญญาอนุพันธ์เพื่อป้องกันความเสี่ยงทางการเงิน (Derivatives) ที่อ้างอิงกับผลการดําเนินงานด้านสิ่งแวดล้อม สังคม และบรรษัทภิบาล (Environmental, Social and Governance : ESG)
นายรวินทร์ บุญญานุสาสน์ รองกรรมการผู้จัดการใหญ่ ธนาคารกรุงไทย (กลาง) นางสาวพรรณนลิน มหาวงศ์ธิกุล ประธานเจ้าหน้าที่บริหารการเงิน (ที่ 2 จากซ้าย) นายยงยศ ครองพาณิชย์ ผู้ช่วยกรรมการผู้จัดการใหญ่กลยุทธ์และบริหารการเงินองค์กร (ซ้ายสุด) บมจ.ปตท. และ นายสัมฤทธิ์ สําเนียง รองกรรมการผู้จัดการใหญ่ กลุ่มการเงินและการบัญชี (ที่ 2 จากขวา) นายอนุตรา บุนนาค ผู้จัดการอาวุโส สายงานการเงิน บมจ.ปตท. สํารวจและผลิตปิโตรเลียม (ขวาสุด) ร่วมลงนามในข้อตกลงการเข้าทําสัญญาอนุพันธ์เพื่อป้องกันความเสี่ยงทางการเงิน (Derivatives) ที่อ้างอิงกับผลการดําเนินงานด้านสิ่งแวดล้อม สังคม และบรรษัทภิบาล (Environmental, Social and Governance : ESG) ซึ่งเป็นครั้งแรกของการทําสัญญาอนุพันธ์ทางการเงินเพื่อสนับสนุนกิจกรรมทางเศรษฐกิจที่ส่งเสริม ESG ที่เกิดจากนโยบายและความมุ่งมั่นที่สอดคล้องกันของธนาคารกรุงไทย ปตท. และ ปตท.สผ. ในการพัฒนาธุรกิจอย่างยั่งยืน (Sustainable Development) ในการลดปัญหาสิ่งแวดล้อม สนับสนุนการเติบโตของชุมชนและลดปัญหาสังคม และการมีบรรษัทภิบาลภายในองค์กร
ESG-linked Derivatives เป็นนวัตกรรมด้านตลาดเงินตลาดทุนที่ธนาคารได้ออกแบบและพัฒนาขึ้นมาเพื่อตอบโจทย์ความต้องการด้านการบริหารความเสี่ยงทางการเงินของ กลุ่ม ปตท. โดยลูกค้าจะได้ต้นทุนการบริหารความเสี่ยงที่ถูกลงหากสามารถบรรลุเป้าหมายการดําเนินงานด้าน ESG เป็นการตอกย้ําความเป็นผู้นําตลาดในการทํา ESG Financial Solution นอกจากนี้ธนาคารยังมีนวัตกรรมด้านตลาดอื่นอีกจํานวนมากที่อยู่ระหว่างการพัฒนา และจะนําเสนอผลิตภัณฑ์ใหม่ออกสู่ตลาดในเร็วๆนี้ เพื่อเป็นเครื่องมือใหม่ๆให้กับลูกค้าของธนาคาร ในการบริหารความเสี่ยงทางการเงินและเพิ่มทางเลือกในการลงทุนภายใต้สภาวะตลาดโลกที่ผันผวน
ฝ่ายกลยุทธ์การตลาด ธนาคารกรุงไทย
โทร. 02-208-4174-8
รัฐบาลไทย-ข่าวทำเนียบรัฐบาล-ปลัดกอบชัยฯ ลงพื้นที่เยี่ยมชมและให้กำลังใจสมาชิกกลุ่มทอผ้านาหมื่นศรีในหมู่บ้าน CIV บ้านควนสวรรค์ จ.ตรัง
วันเสาร์ที่ 5 กันยายน 2563
ปลัดกอบชัยฯ ลงพื้นที่เยี่ยมชมและให้กําลังใจสมาชิกกลุ่มทอผ้านาหมื่นศรีในหมู่บ้าน CIV บ้านควนสวรรค์ จ.ตรัง
ปลัดกอบชัยฯ ลงพื้นที่เยี่ยมชมและให้กําลังใจสมาชิกกลุ่มทอผ้านาหมื่นศรีในหมู่บ้าน CIV บ้านควนสวรรค์ จ.ตรัง
วันนี้ (5 กันยายน 63) นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วย นางวรวรรณ ชิตอรุณ นายภานุวัฒน์ ตริยางกูรศรี รองปลัดกระทรวงอุตสาหกรรม นายนิรันดร์ ยิ่งมหิศรานนท์ ผู้ตรวจราชการกระทรวงอุตสาหกรรม นายเอกภัทร วังสุวรรณ เลขานุการคณะกรรมการอ้อยและน้ําตาลทราย นายสหวัฒน์ โสภา ผู้ช่วยปลัดกระทรวงอุตสาหกรรม และคณะผู้บริหารกระทรวงอุตสาหกรรม ลงพื้นที่เยี่ยมชมการทอผ้าของกลุ่มทอผ้านาหมื่นสี หมู่บ้านอุตสาหกรรมสร้างสรรค์สู่การพัฒนาเศรษฐกิจอย่างยั่งยืน (CIV) บ้านควนสวรรค์ ต.นาหมื่นศรี อ.นาโยง จ.ตรัง เพื่อสร้างขวัญกําลังใจให้กับชาวบ้านและติดตามผล
การดําเนินงาน รวมถึงให้คําแนะนําในการบริหารจัดการ ภายหลังได้รับผลกระทบด้านเศรษฐกิจตกต่ําและสถานการณ์การแพร่ระบาด ของโรคติดเชื้อไวรัสโคโรน่า (โควิด-19)
ทั้งนี้ จังหวัดตรัง มีพื้นที่เข้าร่วมโครงการหมู่บ้านอุตสาหกรรมสร้างสรรค์สู่การพัฒนาเศรษฐกิจอย่างยั่งยืน (CIV) จํานวน 3 หมู่บ้าน คือ 1) บ้านควนสวรรค์ ต.นาหมื่นศรี อ.นาโยง จ.ตรัง 2) บ้านเขาหลัก ต.น้ําผุด อ.เมือง จ.ตรัง 3) บ้านพรุจูด (บ่อหินฟาร์มสเตย์) ต.บ่อหิน อ.สิเกา จ. ตรัง โดยทุกหมู่บ้านได้รับการพัฒนาและเพิ่มศักยภาพในการแข่งขันจน สามารถพัฒนาผลิตภัณฑ์เชื่อมโยงการท่องเที่ยวได้เป็นอย่างดี สําหรับหมู่บ้านควนสวรรค์มีความโดดเด่นในด้านการทําผ้าทอโดยมีผลิตภัณฑ์เด่น เช่น ผ้าหางกระรอก ผ้ายกดอก ผ้าทอลายขัด ผ้าคลุมไหล่ ผ้าขาวม้า เป็นต้น
รัฐบาลไทย-ข่าวทำเนียบรัฐบาล-“ สานต่อความสัมพันธ์ด้านความมั่นคง “
วันพุธที่ 9 กันยายน 2563
“ สานต่อความสัมพันธ์ด้านความมั่นคง “
พล.อ.ณัฐ อินทรเจริญ ปลัดกระทรวงกลาโหมได้ให้การต้อนรับ ผู้ช่วยทูตทหารสาธารณรัฐแห่งสหภาพเมียนมาร์/กรุงเทพฯ ผู้ช่วยทูตทหารสาธารณรัฐเกาหลี/กรุงเทพฯ ผู้ช่วยทูตทหารสาธารณรัฐฝรั่งเศส/กรุงเทพฯ
วันพุธที่ 9 กันยายน 2563 เวลา 0900 ณ ศาลาว่าการกลาโหมได้ให้การต้อนรับพล.จ.Khun Nay Tun Oo(ขุ่น เหน่ ทู อู) ผชท.ทหาร เมียนมาร์/กรุงเทพฯในโอกาสเข้ารับหน้าที่
ปล.กห.ได้กล่าวแสดงความยินดีกับการรับหน้าที่ และชื่นชมความสัมพันธ์อันดีและใกล้ชิดของทั้งสองประเทศ ตลอดจนความร่วมมือในกรอบอาเซียนโดยเฉพาะทางด้านการทหารไม่ว่าจะเป็นด้านการข่าวการฝึกศึกษา การลาดตระเวนชายแดน อีกทั้งยังมีการเยือนระหว่างกันที่มีในทุกระดับ แม้สถานการณ์การแพร่ระบาดของเชื้อไวรัสโคโรน่า2019 ทางไทยก็พร้อมที่จะร่วมมือกันเพื่อแก้ไขสถานการณ์ดังกล่าวให้ดีขึ้น ทาง ผชท. ทหารเมียนมาร์ได้กล่าวขอบคุณ ปล.กห.ที่ให้การต้อนรับ และจะดํารงความสัมพันธ์ที่มีมาและเมื่อสถานการณ์การแพร่ระบาดของเชื้อไวรัสโคโรน่า2019 ดีขึ้น กิจกรรมของทั้งสองประเทศในด้านต่างๆก็จะกลับมาดําเนินตามปกติรวมทั้งจะสานต่อความสัมพันธ์ระหว่างสองประเทศให้แน้นแฟ้นต่อเนื่องต่อไป
ต่อมาในเวลา0930 ได้ให้การต้อนรับ พ.อ. Kim,Kyoung Youl(คิม คยอง ยอล) ผชท.ทหาร สาธารณรัฐเกาหลี(กล.ต.)/ไทยฯในโอกาสเข้ารับหน้าที่
ปล.กห.ได้กล่าวแสดงความยินดีในการเข้ารับตําแหน่ง กล่าวถึงความสัมพันธ์ระหว่างสองประเทศที่ใกล้ชิดยาวนาน ทั้งการปฏิบัติเพื่อรักษาสันติภาพ การแลกเปลี่ยนข่าวกรอง โดยในปัจจุบันมีการแพร่ระบาดของโรคติดเชื้อไวรัสโคโรน่า 2019ทางกองทัพทั้งสองประเทศจะร่วมมือขับเคลื่อนในการแก้ปัญหาอย่างเต็มความสามารถเพื่อพัฒนาสถานการณ์ให้ดีขึ้น ส่วนทางด้านอุตสาหกรรมป้องกันประเทศนั้นถือเป็นเป้าหมายของไทยที่จะพึ่งพาตนเองก่อนและจะพัฒนาเพื่อส่งออกต่อไป ทาง ผชท.กลต./ไทย ฯได้ขอบคุณ ปล.กห. ที่ให้การต้อนรับ และชื่นชมความสัมพันธ์ระหว่างสองประเทศโดยเฉพาะความสัมพันธ์ที่เปรียบเสมือนเพื่อนแท้ที่ไทยมีให้กับเกาหลีมาตลอดตั้งแต่สงครามเกาหลี และยินดีที่จะสนับสนุนและร่วมมือด้านอุตสาหกรรมป้องกันประเทศของไทย
และในเวลา1000ได้ให้การต้อนรับ พ.ท.Stefen Stefancic(สเตฟอง สเตฟองซิก) ผชท.ทหาร สาธารณรัฐฝรั่งเศส(ฝศ.)/กรุงเทพ ฯในโอกาสเข้ารับหน้าที่
ปล.กห.ได้กล่าวต้อนรับและแสดงความยินดีกับการรับตําแหน่ง ชื่นชมความสัมพันธ์ที่มีมาตั้งแต่สมัยกรุงศรีอยุทธยา กล่าวขอบคุณความร่วมมือทางการทหาร ทั้งการฝึกศึกษา และยินดีที่จะขยายความร่วมมือในด้านปฏิบัติการรักษาสันติภาพ ชื่นชมพัฒนาการด้านอุตสาหกรรมป้องกันประเทศของ ฝศ.และเชิญชวนให้ ฝศ.มาลงทุนกับไทยเพื่อให้เกิดการถ่ายทอดองค์ความรู้ด้านอุตสาหกรรมป้องกันประเทศ ผชท. ฝศ.ได้ชื่นชมไทยที่มีประวัติศาสตร์ และสถาปัตยกรรมของไทย ขอบคุณสําหรับการต้อนรับ และจะใช้ประสบการณ์การทํางานที่ผ่านมานํามาใช้ในการทํางานกับไทย โดยปัจจุบันทั้งสองประเทศได้มีความร่วมมือระดับทวิภาคีระหว่างกระทรวงกลาโหมด้วยซึ่งถือเป็นความสัมพันธ์ที่แน่นแฟ้นมากขึ้นเป็นลําดับและเชิญชวนให้ทางกลาโหมของไทยไปเยี่ยมชมอุตสาหกรรมป้องกันประเทศของฝรั่งเศสเพื่อเพื่อเป็นแนวทางในการพัฒนาความร่วมมือด้านอุตสาหกรรมป้องกันประเทศต่อไปและยินดีเป็นอย่างยิ่งที่ได้มาปฏิบัติหน้าที่ในประเทศไทยในครั้งนี้
รัฐบาลไทย-ข่าวทำเนียบรัฐบาล-LANNA Gastronomy ฟื้นฟูการท่องเที่ยวหลังวิกฤติโควิด-19
วันพฤหัสบดีที่ 17 กันยายน 2563
LANNA Gastronomy ฟื้นฟูการท่องเที่ยวหลังวิกฤติโควิด-19
วันพฤหัสบดีที่ 17 กันยายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติงบประมาณ 48 ล้านบาท เพื่อฟื้นฟูการท่องเที่ยวหลังวิกฤติโควิด-19 ผ่านโครงการ Gastronomy Tourism : LANNA Gastronomy “คิดถึงเชียงใหม่” มุ่งพัฒนาเมืองเชียงใหม่ให้เป็นเมืองท่องเที่ยวเชิงวัฒนธรรมอาหารล้านนาแบบใหม่ ให้กลับมาเติบโต มีศักยภาพ และพึ่งพาตนเองได้อีกครั้ง โดยเน้นส่งเสริมการปลูกพืชและจัดการวัตถุดิบอาหารในท้องถิ่น และนําเอาองค์ความรู้เรื่องวิทยาศาสตร์มาผสมผสานกับศิลปะและการทําอาหารที่มีเอกลักษณ์ของตนเอง โดยคาดว่าเมื่อดําเนินการแล้วจะสร้างรายได้ให้แก่ เกษตรกร ผู้ประกอบการร้านค้า และผู้ให้บริการในพื้นที่เพิ่มขึ้นราว 500 ล้านบาท และเพิ่มปริมาณนักท่องเที่ยวคุณภาพในปี 2564 ได้มากกว่า 50,000 คน
​
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-คกก. นโยบายสมุนไพรแห่งชาติ เห็นชอบมาตรการส่งเสริมผู้ประกอบการสมุนไพร เพิ่มมูลค่าผลิตภัณฑ์แข่งขันในตลาดโลก
วันพฤหัสบดีที่ 17 กันยายน 2563
คกก. นโยบายสมุนไพรแห่งชาติ เห็นชอบมาตรการส่งเสริมผู้ประกอบการสมุนไพร เพิ่มมูลค่าผลิตภัณฑ์แข่งขันในตลาดโลก
คณะกรรมการนโยบายสมุนไพรแห่งชาติ มีมติเห็นชอบมาตรการส่งเสริมผู้ประกอบการสมุนไพร เพิ่มมูลค่าผลิตภัณฑ์ให้มีศักยภาพแข่งขันในตลาดโลก และยกระดับ 14 เมืองสมุนไพรให้เข้มแข็ง ส่งเสริมการเกษตร อุตสาหกรรม ท่องเที่ยวรองรับความต้องการภายในประเทศ
คณะกรรมการนโยบายสมุนไพรแห่งชาติ มีมติเห็นชอบมาตรการส่งเสริมผู้ประกอบการสมุนไพร เพิ่มมูลค่าผลิตภัณฑ์ให้มีศักยภาพแข่งขันในตลาดโลก และยกระดับ 14 เมืองสมุนไพรให้เข้มแข็ง ส่งเสริมการเกษตร อุตสาหกรรม ท่องเที่ยวรองรับความต้องการภายในประเทศ
วันนี้ (17 กันยายน 2563) ที่กรมการแพทย์แผนไทยและการแพทย์ทางเลือก กระทรวงสาธารณสุข ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานการการประชุมคณะกรรมการนโยบายสมุนไพรแห่งชาติ ครั้งที่ 1/2563 โดยมีนายแพทย์ มรุต จิรเศรษฐสิริอธิบดีกรมการแพทย์แผนไทยและการแพทย์ทางเลือก นายแพทย์ไพศาล ดั่นคุ้ม เลขาธิการคณะกรรมการอาหารและยา แพทย์หญิงอัมพร เบญจพลพิทักษ์ ผู้ตรวจราชการกระทรวงสาธารณสุข เขตสุขภาพที่ 5 และผู้แทนจากหน่วยงานที่เกี่ยวข้อง อาทิ กระทรวงการอุดมศึกษา วิทยาศาสตร์ วิจัยและนวัตกรรมกระทรวงอุตสาหกรรม กระทรวงพาณิชย์ กระทรวงเกษตรและสหกรณ์ ร่วมประชุม
ดร.สาธิตกล่าวว่า รัฐบาลให้ความสําคัญกับการส่งเสริมผลิตภัณฑ์สมุนไพรไทยให้เป็นที่ยอมรับของตลาดทั้งในและต่างประเทศ รวมถึงมีศักยภาพในการแข่งขันในตลาดโลก จึงได้มอบหน่วยงานที่เกี่ยวข้องผลักดันให้เกิดการพัฒนาวิจัย ผลิตสมุนไพรไทยให้เป็นผลิตภัณฑ์สุขภาพ ยา เครื่องสําอางที่ได้มาตรฐาน รวมถึงส่งเสริมการปลูกพืชสมุนไพรให้ตรงกับความต้องการของตลาด ส่งผลให้เศรษฐกิจประเทศเกิดการพัฒนาอย่างมั่นคง ซึ่งที่ประชุมคณะกรรมการนโยบายสมุนไพรแห่งชาติ มีมติเห็นชอบมาตรการส่งเสริมผู้ประกอบการสมุนไพร โดยให้สํานักงานคณะกรรมการอาหารและยา ร่วมกับกรมการแพทย์แผนไทยและการแพทย์ทางเลือก เครือข่ายนักวิชาการ เร่งพิสูจน์ความปลอดภัย คุณภาพ ประสิทธิภาพและประกาศเป็นรายการผลิตภัณฑ์สมุนไพรอ้างอิงเพื่อให้การอนุมัติผลิตภัณฑ์สมุนไพรมีความรวดเร็วลดความยุ่งยากในการเตรียมเอกสารขออนุญาตของผู้ประกอบการส่งเสริมสนับสนุนการสร้างนวัตกรรมผลิตภัณฑ์สมุนไพรให้มีระบบการให้คําปรึกษาผลิตภัณฑ์สมุนไพรที่อยู่ระหว่างการวิจัย และส่งเสริมอุตสาหกรรมสารสกัดสมุนไพร และพัฒนาระบบการรับรองสารสกัดสมุนไพรที่ใช้สําหรับใช้อ้างอิงในการผลิตผลิตภัณฑ์สําเร็จรูป เพื่อใช้เป็นเอกสารรับรองการส่งออก เป็นการส่งเสริมการตลาด เพิ่มมูลค่าการส่งออก รวมทั้งได้ตั้งศูนย์ส่งเสริมผู้ประกอบการสมุนไพร เพื่อให้คําปรึกษาผู้ประกอบการโดยไม่เสียค่าใช้จ่าย มีการจัดอบรมยกระดับผู้ประกอบการ ส่งเสริมภาพลักษณ์ทางการตลาด และให้ข้อมูลผู้ประกอบการสมุนไพรแบบครบวงจร (One Stop Service) พร้อมสนับสนุนสมุนไพรเป็น Product Champions
ดร.สาธิตกล่าวต่อว่า คณะกรรมการฯ ยังมีมติเห็นชอบให้ยกระดับเมืองสมุนไพรทั้ง 14 แห่งทั่วประเทศ ให้มีความเข้มแข็ง แบ่งเป็น 3 กลุ่ม คือ การเกษตรวัตถุดิบสมุนไพร (อํานาจเจริญ, สุรินทร์, มหาสารคาม, อุทัยธานี, สกลนคร) อุตสาหกรรมสมุนไพร (นครปฐม, สระบุรี, ปราจีนบุรี, จันทบุรี) และการท่องเที่ยวเชิงสุขภาพและความงาม (เชียงราย, พิษณุโลก, อุดรธานี, สุราษฎร์ธานี, สงขลา)
************************ 17 กันยายน 2563
รัฐบาลไทย-ข่าวทำเนียบรัฐบาล-อสม.หมอประจำบ้าน ร่วมขับเคลื่อนตำบลวิถีชีวิตใหม่ปลอดภัยจากโควิด 19
วันพฤหัสบดีที่ 17 กันยายน 2563
อสม.หมอประจําบ้าน ร่วมขับเคลื่อนตําบลวิถีชีวิตใหม่ปลอดภัยจากโควิด 19
กระทรวงสาธารณสุข พัฒนายกระดับ อสม. เป็นหมอประจําบ้าน แกนนําเฝ้าระวัง ควบคุมป้องกันโรคในชุมชน พร้อมเปิดเมือง เปิดพื้นที่สาธารณะ สู่ตําบลวิถีชีวิตใหม่ ปลอดภัยจากโควิด 19
กระทรวงสาธารณสุข พัฒนายกระดับ อสม. เป็นหมอประจําบ้าน แกนนําเฝ้าระวัง ควบคุมป้องกันโรคในชุมชน พร้อมเปิดเมือง เปิดพื้นที่สาธารณะ สู่ตําบลวิถีชีวิตใหม่ ปลอดภัยจากโควิด 19
วันนี้ (17 กันยายน 2563) ที่จังหวัดบุรีรัมย์ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ นายแพทย์พงศ์เกษม ไข่มุกด์ ผู้ตรวจราชการกระทรวงสาธารณสุข เขตสุขภาพที่ 9 นายธัชกร หัตถาธยากูล ผู้ว่าราชการจังหวัดบุรีรัมย์ และคณะผู้บริหาร เปิดการประชุมวิชาการอาสาสมัครสาธารณสุขประจําหมู่บ้าน (อสม.) ในการขับเคลื่อนตําบลวิถีชีวิตใหม่ ปลอดภัยจากโควิด 19 เป็นเวทีแลกเปลี่ยนเรียนรู้ในเฝ้าระวัง ควบคุม ป้องกันการแพร่กระจายเชื้อในชุมชน นําเสนอวิชาการในรูปแบบนิทรรศการมีชีวิต จัดโดยศูนย์สนับสนุนบริการสุขภาพที่ 9 นครราชสีมา ร่วมกับชมรม อสม. เขตบริการสุขภาพที่ 9 โดยมีผู้เข้าร่วมประชุมกว่า 800 คน
นายอนุทินกล่าวว่า อาสาสมัครสาธารณสุขประจําหมู่บ้าน (อสม.) นับเป็นกําลังที่สําคัญและเป็นกลไกที่เข้มแข็งของระบบสาธารณสุขของประเทศไทย ดูแลสุขภาพประชาชนในชุมชนมากว่า 40 ปี ซึ่งในช่วงสถานการณ์โรคโควิด 19 ที่ผ่านมา อสม. เป็นส่วนหนึ่งที่ช่วยให้ประเทศผ่านพ้นวิกฤตินั้นมาได้ จนเป็นที่ยอมรับจากองค์การอนามัยโลก และนานาประเทศทั่วโลกมาแล้ว ซึ่งพลเอก ประยุทธ์ จันทร์โอชา นายกรัฐมนตรี ได้อนุมัติค่าตอบแทนการปฏิบัติงานในสถานการณ์โควิด 19 จํานวน 7 เดือน เป็นเงิน 3,500 บาท เพิ่มจากค่าป่วยการตามปกติ เป็นการตอบแทนที่ อสม.ทุกท่านได้ทุ่มเท ดูแล ป้องกัน ให้ประชาชนทุกคนปลอดภัยจากทุกโรคไม่ใช่เฉพาะโรคโควิด 19
นายอนุทินกล่าวต่อว่า กระทรวงสาธารณสุข ได้จัดการประชุมวิชาการอาสาสมัครสาธารณสุขประจําหมู่บ้าน (อสม.) ทั้งหมด 4 ภาค โดยเริ่มจากภาคอีสานเป็นภาคแรก เพื่อให้อสม.ได้รับความรู้เกี่ยวกับการปฐมพยาบาลเบื้องต้น นําไปดูแลประชาชนในพื้นที่ เป็นการลดอัตราการเข้ารับรักษาในโรงพยาบาล ซึ่ง อสม.จะเป็นหมอคนแรกที่ให้การดูแล หากอาการไม่ดีขึ้น ก็ให้ส่งต่อไปหาหมอคนที่ 2 ที่รพ.สต. และจะมีระบบส่งต่อไปยังหมอครอบครัวที่โรงพยาบาลใหญ่ซึ่งเป็นหมอคนที่ 3 คนไทยจะมีหมอถึงสามหมอที่จะดูแลสุขภาพ
“อสม.ทุกคนเป็นพลังในการขับเคลื่อนงานของกระทรวงสาธารณสุข เป็นหมอประจําครอบครัว ให้ความรู้และพัฒนาสุขภาพของประชาชน ดูแลตนเองได้ โดยเฉพาะในช่วงสถานการณ์โรคโควิด 19 การที่จะไม่เจอผู้ป่วยในประเทศไม่ใช่เป้าหมายของเรา แต่เป้าหมายของเราคือหากมีผู้ติดเชื้อที่ไหน อสม.จะไปหาเจอที่นั่น” นายอนุทินกล่าว
ทั้งนี้ ได้มอบรางวัลเชิดชูเกียรติให้กับ อสม.ดีเด่นระดับชาติ จํานวน 3 รางวัล ระดับภาคตะวันออกเฉียงเหนือ จํานวน 9 รางวัล และพื้นที่ต้นแบบการส่งเสริมความรอบรู้ด้านสุขภาพ ประจําปี 2563 จํานวน 13 แห่ง ที่ได้เสียสละ อุทิศกําลังกาย กําลังใจ ในการดูแลสุขภาพของพี่น้องประชาชนในพื้นที่ จนเกิดผลงานอันเป็นที่ประจักษ์
*********************************** 17 กันยายน 2563
**********************
รัฐบาลไทย-ข่าวทำเนียบรัฐบาล-พลเอก ประวิตร ลงพื้นที่ติดตามแนวทางพัฒนาฟื้นฟูคลองแสนแสบ
วันพุธที่ 2 กันยายน 2563
พลเอก ประวิตร ลงพื้นที่ติดตามแนวทางพัฒนาฟื้นฟูคลองแสนแสบ
พลเอก ประวิตร ลงพื้นที่ติดตามแนวทางพัฒนาฟื้นฟูคลองแสนแสบ
พลเอก ประวิตร ลงพื้นที่ติดตามแนวทางพัฒนาฟื้นฟูคลองแสนแสบ
วันนี้ (2 ก.ย. 63) เวลา 10.00 น. พลเอก ประวิตร วงษ์สุวรรณ รองนายกรัฐมนตรี พร้อมด้วยนายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหาร ทส. ลงพื้นที่ติดตามแนวทางการพัฒนาฟื้นฟูคลองแสนแสบ แนวทางการบริหารจัดการน้ํา การลดความสกปรกของคลองแสนแสบ การจัดคุณภาพน้ําทิ้งจากภาคอุตสาหกรรม มาตรการและความปลอดภัยในการจัดการสัญจรทางน้ํา การส่งเสริมการมีส่วนร่วมและสร้างเครือข่ายชุมชนริมคลอง โดยมี พลตํารวจเอก อัศวิน ขวัญเมือง ผู้ว่าราชการกรุงเทพมหานคร ให้การต้อนรับ ณ สํานักงานเขตบางกะปิ และบริเวณท่าเรือบางกะปิ กรุงเทพฯ
พลเอก ประวิตร วงษ์สุวรรณ ได้กล่าวมอบนโยบายให้หน่วยงานที่เกี่ยวข้องเร่งดําเนินการตามมาตรการและแก้ไขปัญหาทุกด้านให้เห็นผลเป็นรูปธรรม ดังนี้
1.ให้กรมธนารักษ์ พิจารณาส่งมอบการดูแลคลองแสนแสบให้หน่วยงานที่รับผิดชอบเพื่อให้เกิดความคล่องตัวในการพัฒนาและการบริหารจัดการ
2.ให้กรุงเทพมหานคร กรมควบคุมมลพิษ กรมโรงงานอุตสาหกรรม และกรมเจ้าท่า ร่วมพัฒนาฟื้นฟูคลองแสนแสบในระยะเร่งด่วนให้เป็นไปตามกฎหมายที่มีอยู่ เช่น การขุดลอกดินเลนในคลองที่ตื้นเขิน การควบคุมคุณภาพน้ําทิ้ง การตรวจจับความเร็วของการเดินเรือโดยสารขนาดเล็ก และการจัดการปัญหาการรุกล้ําริมคลอง เป็นต้น
3.ให้กรมชลประทานและกรุงเทพมหานคร ร่วมกันบริหารจัดการน้ําให้เป็นไปอย่างมีประสิทธิภาพ
4.ให้สํานักงานทรัพยากรน้ําแห่งชาติ เร่งรัดขับเคลื่อนโครงการสําคัญของกรุงเทพมหานคร และหน่วยงานที่เกี่ยวข้อง เช่น โครงการก่อสร้างเขื่อนป้องกันตลิ่ง และโครงการบําบัดน้ําเสียตลอดแนวคลองแสนแสบและคลองสาขา
5.ให้กรมเจ้าท่า จัดการจราจรทางน้ําให้ปลอดภัย ไร้มลพิษทางเสียงและกลิ่น
ทั้งนี้ ได้กล่าวทิ้งท้ายขอให้ทุกฝ่ายร่วมกันทํางานอย่างจริงจังเพื่อเป็นต้นแบบให้คลองอื่นๆ ที่มีปัญหาลักษณะเดียวกัน พร้อมสร้างการรับรู้ให้ทุกภาคส่วนทราบและร่วมมือตามแนวทางจิตอาสา เพื่อคุณภาพชีวิตและสุขอนามัยที่ดีของประชาชนทุกคน
รัฐบาลไทย-ข่าวทำเนียบรัฐบาล-วิถีชีวิตใหม่ New normal ง่ายๆ มีอะไรบ้างนะ
วันเสาร์ที่ 5 กันยายน 2563
วิถีชีวิตใหม่ New normal ง่ายๆ มีอะไรบ้างนะ
มาดูกันเลย
รัฐบาลไทย-ข่าวทำเนียบรัฐบาล-กฎใหม่ ขับ “บิ๊กไบค์” ต้องสอบใบขับขี่เฉพาะ
วันศุกร์ที่ 11 กันยายน 2563
กฎใหม่ ขับ “บิ๊กไบค์” ต้องสอบใบขับขี่เฉพาะ
วันศุกร์ที่ 11 กันยายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบร่างกฎหมาย แก้ไขหลักเกณฑ์ วิธีการ และเงื่อนไขการขอและการออกใบอนุญาตขับรถ เพื่อให้เหมาะสมกับสถานการณ์ปัจจุบัน โดยมีสาระสําคัญ เช่น กําหนดให้ใบรับรองแพทย์ที่จะนํามาใช้ประกอบการขอรับหรือขอต่ออายุใบอนุญาตขับรถ ต้องแสดงว่า ผู้นั้นไม่มีโรคประจําตัวที่อาจเป็นอันตรายขณะขับรถ สําหรับผู้ที่ประสงค์จะขับรถจักรยานยนต์ที่มีกําลังสูง หรือ Big bike ที่มีขนาดเครื่องยนต์ 400cc ขึ้นไป ต้องผ่านการอบรมและทดสอบการขับขี่ตามที่กฎหมายกําหนดเพิ่มเติม เพื่อลดความเสี่ยงการเกิดอุบัติเหตุบนท้องถนน โดยคาดว่าเมื่อมีผลบังคับใช้แล้ว จะช่วยสร้างมาตรฐานความปลอดภัยให้ผู้ขับขี่ และผู้ใช้รถใช้ถนนคนอื่นไม่ให้บาดเจ็บหรือเสียชีวิตและทรัพย์สิน
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-วราวุธ ใช้โอกาสวันหยุด ลุยตรวจความพร้อมศูนย์บริการนักท่องเที่ยวน้ำตกสาริกา​ จ.นครนายก ให้พร้อมรับนักท่องเที่ยวช่วงวันหยุดยาว 4-7 ก.ย.  นี้
วันเสาร์ที่ 5 กันยายน 2563
วราวุธ ใช้โอกาสวันหยุด ลุยตรวจความพร้อมศูนย์บริการนักท่องเที่ยวน้ําตกสาริกา​ จ.นครนายก ให้พร้อมรับนักท่องเที่ยวช่วงวันหยุดยาว 4-7 ก.ย.  นี้
วราวุธ ใช้โอกาสวันหยุด ลุยตรวจความพร้อมศูนย์บริการนักท่องเที่ยวน้ําตกสาริกา​ จ.นครนายก ให้พร้อมรับนักท่องเที่ยวช่วงวันหยุดยาว 4-7 ก.ย.  นี้
วราวุธ ใช้โอกาสวันหยุด ลุยตรวจความพร้อมศูนย์บริการนักท่องเที่ยวน้ําตกสาริกา​ จ.นครนายก ให้พร้อมรับนักท่องเที่ยวช่วงวันหยุดยาว 4-7 ก.ย.  นี้
วันนี้ (5 กันยายน 2563)​ เวลา​ 10.​30 น.​ นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​ (รมว.ทส)​ พร้อมด้วย นายจตุพร​ บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม เดินทางไปยังศูนย์บริการนักท่องเที่ยวน้ําตกสาริกา อําเภอเมือง จังหวัดนครนายก เพื่อตรวจเยี่ยมความพร้อมในการให้บริการนักท่องเที่ยวในช่วงวันหยุดยาวที่รัฐบาลกําหนด 4-7 กันยายน 2563 ซึ่งพบว่ามีนักท่องเที่ยวจํานวนมากหลั่งไหลเดินทางมาท่องเที่ยวกับครอบครัวจากทั่วประเทศ
ทั้งนี้ รัฐมนตรีว่าการกระทรวงทรัพยากรธรรมชาติและสิ่งแวดล้อมยังได้มอบนโยบายให้กับเจ้าหน้าที่อุทยานในเรื่องการดูแลความสะอาด การจัดสร้างห้องน้ําให้เพียงพอต่อความต้องการ และที่สําคัญ ยังได้สั่งการให้เร่งมีการออกแบบจัดสร้างเส้นทางสําหรับรถเข็นพยาบาล (วีลแชร์) เพื่อให้ผู้สูงอายุและผู้พิการสามารถท่องเที่ยวบริเวณน้ําตกได้อย่างสะดวกและปลอดภัย อีกทั้ง ยังได้มีการพบปะพูดคุยกับประชาชนเพื่อสอบถามความต้องการและข้อเสนอแนะเพิ่มเติมนอกจากนี้ รมว.ทส. ยังเน้นย้ําให้เจ้าหน้าที่ทุกนายของอุทยาน ต้องผ่านการฝึกอบรมการช่วยชีวิตเบื้องต้น และต้องเตรียมความพร้อมไว้ทุกสถานการณ์ พร้อมกันนี้ ยังได้รับชมการสาธิตวิธีการทํา CPR จากเจ้าหน้าที่อีกด้วย
โอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม มอบเสื้อปฏิบัติการเพื่อสร้างขวัญและกําลังใจให้เจ้าหน้าที่ พร้อมกล่าวขอบคุณที่เจ้าหน้าที่ทุกนายร่วมกันปฏิบัติงานอย่างเต็มที่ในการดูแลอํานวยความสะดวกให้กับพี่น้องประชาชนอีกด้วย
รัฐบาลไทย-ข่าวทำเนียบรัฐบาล-​พม. จับมือ ดศ. ร่วมบูรณาการใช้ข้อมูลขนาดใหญ่ (Big Data) มุ่งช่วยเหลือกลุ่มเป้าหมายประสบปัญหาทางสังคม
วันพุธที่ 16 กันยายน 2563
​พม. จับมือ ดศ. ร่วมบูรณาการใช้ข้อมูลขนาดใหญ่ (Big Data) มุ่งช่วยเหลือกลุ่มเป้าหมายประสบปัญหาทางสังคม
​พม. จับมือ ดศ. ร่วมบูรณาการใช้ข้อมูลขนาดใหญ่ (Big Data) มุ่งช่วยเหลือกลุ่มเป้าหมายประสบปัญหาทางสังคม
วันนี้ (16 ก.ย. 63) เวลา 10.30 น. ที่บริเวณโถงชั้น 1 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) และ นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เป็นประธานในพิธีลงนามบันทึกข้อตกลงความร่วมมือการบูรณาการข้อมูลเพื่อการใช้ประโยชน์ข้อมูลขนาดใหญ่ (Big Data) ระหว่างกระทรวงการพัฒนาสังคมและความมั่นคงของมนุษย์ (พม.) และกระทรวงดิจิทัลเพื่อเศรษฐกิจและสังคม (ดศ.) เป็นความร่วมมือระหว่างภาครัฐเพื่อบูรณาการข้อมูลระหว่างหน่วยงาน การวิเคราะห์ และใช้ประโยชน์ข้อมูลขนาดใหญ่ เพื่อการพัฒนาบุคลากรให้มีความรู้ด้านการวิเคราะห์ การนําเสนอข้อมูลและนําไปใช้ประโยชน์ได้จริง การยกระดับการบริการกลุ่มเป้าหมายผู้ประสบปัญหาทางสังคมอย่างมีประสิทธิภาพ โดยเฉพาะกลุ่มเป้าหมายของกระทรวง พม. ได้แก่ เด็ก เยาวชน สตรี คนพิการ ผู้สูงอายุ และผู้ด้อยโอกาส รวมทั้งผู้ที่ประสบปัญหาทางสังคม
นายปรเมธี กล่าวว่า ปัจจุบันรัฐบาลได้เล็งเห็นความสําคัญเรื่องการขับเคลื่อนการใช้ประโยชน์ข้อมูลขนาดใหญ่ (Big Data) เพื่อให้ทุกภาคส่วนเห็นถึงความสําคัญของการใช้ประโยชน์ข้อมูลขนาดใหญ่ เพื่อสนับสนุนการดําเนินงานของหน่วยงานในด้านต่างๆ โดยเฉพาะการวิเคราะห์ ประมวลผลและนําไปใช้ประโยชน์อย่างเป็นรูปธรรมและมีประสิทธิภาพ ทั้งนี้ เพื่อการพัฒนาศักยภาพและทักษะความรู้ของบุคลากรให้มีความรู้ ความเข้าใจ และมีทักษะความสามารถที่พร้อมจะขับเคลื่อนการใช้ประโยชน์ข้อมูลขนาดใหญ่ (Big Data) เพื่อยกระดับการบริการสําหรับกลุ่มเป้าหมาย จึงมีการบูรณาการความร่วมมือกับสํานักงานสถิติแห่งชาติ และสถาบันส่งเสริมการวิเคราะห์และบริหารข้อมูลขนาดใหญ่ภาครัฐ ภายใต้สํานักงานส่งเสริมเศรษฐกิจดิจิทัล กระทรวงดิจิทัลเพื่อเศรษฐกิจและสังคม สําหรับการลงนามร่วมกันในบันทึกข้อตกลงความร่วมมือการบูรณาการข้อมูลเพื่อการใช้ประโยชน์ข้อมูลขนาดใหญ่ (Big Data) นับเป็นจุดเริ่มต้นที่สําคัญในการปรับเปลี่ยนกระบวนการ และวิธีทํางานในรูปแบบใหม่ เพื่อให้ก้าวไปสู่การเป็นองค์กรที่ขับเคลื่อนด้วยข้อมูล รวมไปถึงการสร้างเครือข่ายสถิติในการแลกเปลี่ยนและใช้ประโยชน์ข้อมูลร่วมกัน การยกระดับศักยภาพและขีดความสามารถของบุคลากรทั้ง 2 กระทรวง ตลอดจนการใช้ประโยชน์จากข้อมูลขนาดใหญ่ (Big Data) ของข้อมูลด้านสังคม โดยเฉพาะอย่างยิ่งในเรื่องที่เกี่ยวข้องกับการป้องกัน แก้ไข และช่วยเหลือผู้ประสบปัญหาทางสังคม อย่างมีประสิทธิภาพ อีกทั้งยังเป็นการสร้างการรับรู้ไปยังหน่วยงาน และบุคลากรที่เกี่ยวข้อง เพื่อทําให้การบูรณาการการทํางานเกิดความชัดเจนและมีประสิทธิภาพมากยิ่งขึ้น โดยคํานึงถึงการช่วยเหลือกลุ่มเป้าหมายที่ประสบปัญหาความเดือดร้อนทางสังคมเป็นสําคัญ
รัฐบาลไทย-ข่าวทำเนียบรัฐบาล-กระตุ้นทุกจังหวัดจัด
วันจันทร์ที่ 14 กันยายน 2563
กระตุ้นทุกจังหวัดจัด
วันอาทิตย์ที่ 13 กันยายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
กระทรวงมหาดไทย มอบหมายให้ทุกจังหวัดจัดกิจกรรม “เดิน กิน ชิม เที่ยว ถนนคนเดิน” อย่างต่อเนื่องตลอดปี อย่างน้อยเดือนละ 1 ครั้ง เพื่อส่งเสริมการท่องเที่ยว ฟื้นฟูเศรษฐกิจฐานรากและสร้างรายได้ให้ประชาชนในระดับจังหวัดทั่วประเทศ ภายหลังสถานการณ์การแพร่ระบาดของโรคโควิด-19 เริ่มคลี่คลายลง และภาครัฐได้มีการผ่อนคลายมาตรการต่าง ๆ อย่างต่อเนื่อง พร้อมกําชับให้ทุกจังหวัดปฏิบัติตามมาตรการป้องกันโรคโควิด-19 ในรูปแบบชีวิตวิถีใหม่ (New Normal) อย่างเคร่งครัด เพื่อความปลอดภัยและสร้างความเชื่อมั่นให้กับประชาชนและนักท่องเที่ยว
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-แหล่งสะสมเชื้อโรคที่มักถูกมองข้าม
วันศุกร์ที่ 11 กันยายน 2563
แหล่งสะสมเชื้อโรคที่มักถูกมองข้าม
ถังขยะนั่นเอง
รัฐบาลไทย-ข่าวทำเนียบรัฐบาล-‘ที่ปรึกษา รมว.แรงงาน’ เยือนเมืองสามอ่าว มอบการบ้าน หน.ส่วนสังกัด ก.แรงงาน
วันศุกร์ที่ 11 กันยายน 2563
‘ที่ปรึกษา รมว.แรงงาน’ เยือนเมืองสามอ่าว มอบการบ้าน หน.ส่วนสังกัด ก.แรงงาน
ที่ปรึกษารัฐมนตรีว่าการกระทรวงแรงงาน ประชุมหัวหน้าส่วนราชการสังกัดกระทรวงแรงงานในจังหวัด
ประจวบคีรีขันธ์ พร้อมมอบนโยบายกระทรวงแรงงาน ปี 2564 แก้ปัญหาด้านแรงงานในทุกมิติ
วันนี้(11ก.ย. 63)นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานเป็นประธานการประชุมหัวหน้าส่วนราชการสังกัดกระทรวงแรงงานในจังหวัด
ประจวบคีรีขันธ์ณสํานักงานแรงงานจังหวัดประจวบคีรีขันธ์โดยนางธิวัลรัตน์กล่าวว่า “รัฐมนตรีว่าการกระทรวงแรงงานได้มอบนโยบายและแนวทางการปฏิบัติราชการกระทรวงแรงงานประจําปีงบประมาณ2564โดยมีนโยบายสําคัญเร่งด่วนที่ต้องเร่งดําเนินการให้เห็นเป็นรูปธรรมภายใน3เดือนได้แก่1)มาตรการเยียวยาโดยการชดเชยรายได้แก่ลูกจ้างของสถานประกอบการที่ได้รับผลกระทบจากการระบาดของโรคไวรัสโคโรนาที่ยังไม่ได้รับการเยียวยาเพื่อให้ผู้ประกันตนตามมาตรา33สัญชาติไทยที่ส่งเงินสบทบไม่ครบ6เดือนภายใน15เดือนมาตราการลดอัตราเงินเดือนเงินสบทบกองทุนประกันสังคมให้นายจ้างและผู้ประกันตนจากเดิมฝ่ายละร้อยละ5เหลือร้อยละ2ของค่าจ้างเป็นระยะเวลา3เดือนตั้งแต่เดือนกันยายน–พฤศจิกายน2563มาตรการช่วยเหลือผู้ประกอบกิจการที่กู้ยืมเงินกองทุนพัฒนาฝีมือแรงงานโดยปลอดดอกเบี้ยตลอดระยะเวลา12เดือนและมาตรการเชิงรุกให้ลูกจ้างที่ว่างงานได้รับสิทธิประโยชน์โดยเร็วโดยบูรณาการร่วมกันเฝ้าระวังสถานประกอบกิจการที่คาดว่าจะเลิกจ้างเพื่อให้จ่ายสิทธิประโยชน์ตามกฎหมายคุ้มครองแรงงานกฎหมายประกันสังคม2)การแก้ปัญหาในแนวทางที่ยั่งยืนโดยการสนับสนุนการจ้างงานออกกฎหมายการส่งเสริมและพัฒนาคุณภาพชีวิตแรงงานนอกระบบส่งเสริมแรงงานสัมพันธ์3)สร้างแรงจูงใจในการจ้างงานโดยการยกระดับทักษะฝีมือแรงงานให้ได้มาตรฐานสากลมีมาตรการสินเชื่อเพื่อส่งเสริมการจ้างงานและการส่งเสริมด้านความปลอดภัยในการทํางาน4)หน่วยงานของรัฐมีการจ้างงานคนรุ่นใหม่และผู้ไม่เคยเข้าสู่ตลาดแรงงานโดยในวันที่26 – 28กันยายนนี้จะมีการจัดงานJOB EXPO THAILAND 2020ภายในงานพบกับนิทรรศการต่างๆเกี่ยวกับการฝึกอาชีพตําแหน่งว่างงานมากกว่า1ล้านตําแหน่งนอกจากนี้มีการจัดทําPlatformไทยมีงานทํา.comด้วย
โดยในระดับจังหวัดขอให้ร่วมกันทํางานติดตามสถานการณ์ด้านแรงงานอย่างใกล้ชิดโดยเฉพาะจํานวนแรงงานและสถานประกอบการที่ได้รับผลกระทบจากโรคไวรัสโคโรนาเพื่อที่จะได้เข้าช่วยเหลือเยียวยาฟื้นฟูตามนโยบายเร่งด่วนของรัฐมนตรีว่าการกระทรวงแรงงานนอกจากนี้ขอให้แรงงานจังหวัดในฐานะผู้แทนกระทรวงในภูมิภาคทําหน้าที่เป็นศูนย์กลางในทุกด้านทั้งการจัดทําแผนปฏิบัติการการจัดทําข้อมูลแรงงานในระดับจังหวัดการร่วมมือทํางานกับหน่วยงานในจังหวัดและภาคีเครือข่ายรวมทั้งอาสาสมัครแรงงานและบัณฑิตแรงงานซึ่งเป็นตัวเชื่อมประสานการให้บริการของกระทรวงแรงงานสู่ชุมชนแม้ว่าในสถานการณ์ขณะนี้จัดหางานจังหวัดจะต้องเร่งประสานนายจ้างเพื่อหาตําแหน่งงานว่างก็ขอให้หัวหน้าส่วนราชการทุกคนร่วมสนับสนุนการทํางานของจัดหางานจังหวัดด้วย”
หลังจากนั้นนางธิวัลรัตน์ได้ตรวจเยี่ยมการดําเนินงานของสํานักงานแรงงานจังหวัดประจวบคีรีขันธ์สํานักงานสวัสดิการและคุ้มครองแรงงานจังหวัดประจวบคีรีขันธ์สํานักงานจัดหางานจังหวัดประจวบคีรีขันธ์สํานักงานประกันสังคมจังหวัดประจวบคีรีขันธ์และสํานักงานพัฒนาฝีมือแรงงานประจวบคีรีขันธ์อีกด้วย
+++++++++++++++++++
กองเผยแพร่และประชาสัมพันธ์
11กันยายน2563
รัฐบาลไทย-ข่าวทำเนียบรัฐบาล-50 ล้านบาทสุดท้ายกับการลงทุนพันธบัตรออมทรัพย์
วันพุธที่ 9 กันยายน 2563
50 ล้านบาทสุดท้ายกับการลงทุนพันธบัตรออมทรัพย์
ขณะนี้พันธบัตรออมทรัพย์รุ่นก้าวไปด้วยกันของกระทรวงการคลัง จําหน่ายครบวงเงินแล้ว คงเหลือเฉพาะรุ่นวอลเล็ต สบม.ครั้งที่ 2 อายุ 4 ปี อัตราดอกเบี้ยร้อยละ 1.70 ต่อปี ประมาณ 50 ล้านบาท
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ เปิดเผยว่า ขณะนี้พันธบัตรออมทรัพย์รุ่นก้าวไปด้วยกันของกระทรวงการคลัง จําหน่ายครบวงเงินแล้วคงเหลือเฉพาะรุ่นวอลเล็ต สบม.ครั้งที่ 2อายุ 4 ปี อัตราดอกเบี้ยร้อยละ 1.70 ต่อปี ประมาณ50 ล้านบาท ผู้สนใจสามารถลงทุนผ่านวอลเล็ต สบม. บนแอปพลิเคชันเป๋าตังได้ตลอด 24 ชั่วโมง
สํานักพัฒนาตลาดตราสารหนี้ สํานักงานบริหารหนี้สาธารณะ
โทร. 0 2271 7999 ต่อ 5809/ 0 2265 8050 ต่อ 5307
รัฐบาลไทย-ข่าวทำเนียบรัฐบาล-ติดตามความก้าวหน้าโครงการนำลูกหลานเกษตรกรกลับบ้าน จังหวัดพังงา
วันศุกร์ที่ 4 กันยายน 2563
ติดตามความก้าวหน้าโครงการนําลูกหลานเกษตรกรกลับบ้าน จังหวัดพังงา
รมช.มนัญญา ติดตามความก้าวหน้าโครงการนําลูกหลานเกษตรกรกลับบ้าน จังหวัดพังงา สร้างคนรุ่นใหม่สานต่ออาชีพเกษตรกรสู่ความยั่งยืน
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยภายหลังติดตามความก้าวหน้าโครงการนําลูกหลานเกษตรกรกลับบ้าน สานต่ออาชีพการเกษตรจังหวัดพังงา ร่วมกับ นายวิศิษฐ์ ศรีสุวรรณ รองอธิบดีกรมส่งเสริมสหกรณ์ วันที่ 4 กันายน 2563 ณ พื้นที่ทําการเกษตรของ นายพันธรักษ์ เตี๋ยวบํารุง หมู่ 2 ตําบลท่านา อําเภอกะปง จังหวัดพังงา ว่าโครงการฯ ดังกล่าวเป็นโครงการที่บูรณาการร่วมกับหน่วยงานในสังกัดของกระทรวงเกษตรและสหกรณ์ มีเป้าหมายเพื่อสร้างคนรุ่นใหม่ที่มีใจรักอาชีพเกษตรกรและต้องการกลับคืนสู่บ้านเกิดเพื่อสานต่ออาชีพของครอบครัว และมีเวลาอยู่ใกล้ชิดกับครอบครัวมากขึ้น
สําหรับเกษตรกรที่กลับมาทําการเกษตรที่บ้านเกิดในจังหวัดพังงา มีผู้สมัครเข้าร่วมโครงการฯ จํานวน 21 ราย สหกรณ์เข้าร่วมโครงการ 9 แห่ง นายพันธรักษ์ เตี๋ยวบํารุง อายุ 49 ปี หนึ่งในผู้เข้าร่วมโครงการนําลูกหลานเกษตรกรกลับบ้าน ในพื้นที่อําเภอกะปง จังหวัดพังงา กล่าวถึงจุดมุ่งหมายที่ต้องการกลับมาทําการเกษตรที่ภูมิลําเนา ว่าได้ลาออกจากงานประจําในตําแหน่งผู้ช่วยผู้จัดการโรงงานจังหวัดชลบุรี เพื่อดูแลบิดา มารดา และผันตัวมาประกอบอาชีพเกษตรกรอย่างเต็มตัว โดยเริ่มจากการปรับเปลี่ยนพื้นที่ในสวนปาล์มที่บิดามารดามอบให้ ทําการขุดสระน้ําเพื่อให้มีแหล่งน้ําในการทําเกษตรและเลี้ยงปลา ศึกษาสายพันธุ์ไก่สวยงามจากต่างประเทศที่สามารถนํามาเลี้ยงได้ในพื้นที่ ปลูกพืชผักสวนครัวและผลไม้ ทําปุ๋ยผสมใช้เองเพื่อลดต้นทุน เพิ่มผลผลิต และได้สมัครเป็นสมาชิกสหกรณ์การเกษตรกะปง จํากัด เพื่อศึกษาเรื่องการรวมกลุ่ม ความรู้เกี่ยวกับสหกรณ์ แลกเปลี่ยนความรู้และประสบการณ์ สร้างการมีส่วนร่วมกับสถาบันเกษตรกรในชุมชน
รมช.มนัญญา กล่าวว่า โครงการนําลูกหลานเกษตรกรกลับบ้าน ช่วยผลักดันให้ลูกหลานเกษตรกรได้กลับมาช่วยพัฒนาการเกษตรของครอบครัว เกษตรกรมีการพัฒนาตัวเอง มองหาโอกาสและนวัตกรรมที่ทันสมัยมาปรับใช้ให้เกิดประโยชน์ สหกรณ์มีการยกระดับการดําเนินธุรกิจของสหกรณ์ โดยเฉพาะธุรกิจในด้านการเกษตร เพื่อให้ประเทศไทยเป็นผู้นําเรื่องการเกษตร การผลิตอาหาร ให้เป็นที่ยอมรับในระดับโลก หากทุกฝ่ายร่วมกันพัฒนาระบบสหกรณ์ และยกระดับสหกรณ์ให้เกิดความเข้มแข็ง เพิ่มขีดความสามารถของสหกรณ์ สมาชิกสหกรณ์ก็จะหลุดพ้นจากความยากจน และหวังเป็นอย่างยิ่งว่า หน่วยงานภาครัฐ สถาบันเกษตรกรในพื้นที่ และเกษตรกรที่เข้าร่วมโครงการนําลูกหลานเกษตรกรกลับบ้านสานต่ออาชีพการเกษตร จะสามารถช่วยกันขับเคลื่อนให้การดําเนินกิจกรรมเห็นเป็นรูปธรรมมากยิ่งขึ้น
นอกจากนี้ ยังได้มอบพันธ์ุปลาหมอชุมพรแก่เกษตรกร และเยี่ยมชมบูธนิทรรศการจากหน่วยงานต่างๆ อาทิ กลุ่มวิสาหกิจจักสานหมวกใบร่มข้าว สหกรณ์การเกษตรกะปง จํากัด ศูนย์วิจัยและพัฒนาการเกษตรพังงา กรมวิชาการเกษตร
รัฐบาลไทย-ข่าวทำเนียบรัฐบาล-ออมสิน เร่งช่วยประมงพาณิชย์ไทย ให้เงินกู้เสริมสภาพคล่องสูงสุด 10 ล้านบาท
วันอังคารที่ 8 กันยายน 2563
ออมสิน เร่งช่วยประมงพาณิชย์ไทย ให้เงินกู้เสริมสภาพคล่องสูงสุด 10 ล้านบาท
ธนาคารออมสินช่วยเสริมสภาพคล่องผู้ประกอบการประมงพาณิชย์ไทยที่มีเรือประมง 60 ตันกรอสขึ้นไป วงเงินโครงการ 5,000 ล้านบาท ให้กู้วงเงินสูงสุดรายละไม่เกิน 10 ล้านบาท คิดดอกเบี้ย 4% ต่อปี ชําระคืนไม่เกิน 7 ปี ติดต่อได้ตั้งแต่บัดนี้ ถึง 25 พฤษภาคม 2564
นายวิทัย รัตนากร ผู้อํานวยการธนาคารออมสิน เปิดเผยว่า ตามที่รัฐบาลได้มีนโยบายปฏิรูปภาคการประมงไทยควบคู่กับการอนุรักษ์ การบริหารจัดการและฟื้นฟูทรัพยากรสัตว์น้ําให้อยู่ในระดับที่สามารถก่อให้เกิดผลผลิตสูงสุดของสัตว์น้ําที่สามารถทําการประมงได้อย่างยั่งยืน เพื่อให้ผู้ประกอบการประมงมีทุนในการปรับปรุงเรือ เครื่องมือ และอุปกรณ์ทําการประมง รวมทั้งมีเงินใช้จ่ายในการจ้างแรงงานและเงินทุนหมุนเวียนในกิจการ ซึ่งประสบปัญหาสภาพคล่องทางการเงินเช่นกันจากสถานการณ์การแพร่ระบาดของ Covid-19 ธนาคารออมสินจึงจัดทํา “โครงการสินเชื่อเพื่อเสริมสภาพคล่องผู้ประกอบการประมง” มอบสินเชื่อดอกเบี้ยต่ําแก่ผู้ประกอบการเรือประมงพาณิชย์ที่มีเรือประมงขนาดตั้งแต่ 60 ตันกรอสขึ้นไป วงเงินโครงการ 5,000 ล้านบาท โดยธนาคารฯ ให้วงเงินสินเชื่อรายละไม่เกิน 10 ล้านบาท คิดอัตราดอกเบี้ยจากผู้กู้ 4% ต่อปี กําหนดชําระคืนเงินกู้ให้แล้วเสร็จภายในระยะเวลาไม่เกิน 7 ปี ทั้งนี้ สามารถติดต่อยื่นขอสินเชื่อได้ตั้งแต่บัดนี้เป็นต้นไป จนถึงวันที่ 25 พฤษภาคม 2564
สําหรับผู้ประกอบการประมงพาณิชย์ที่ประสงค์เข้าร่วมโครงการ กรณีเป็นบุคคลธรรมดาต้องมีสัญชาติไทย อายุไม่ต่ํากว่า 20 ปีบริบูรณ์ หรือ เป็นนิติบุคคลจดทะเบียนตามกฎหมายไทยที่มีใบอนุญาตทําการประมงพาณิชย์ และเป็นผู้มีกรรมสิทธิ์ หรือสิทธิครอบครองในเรือประมงขนาดตั้งแต่ 60 ตันกรอสขึ้นไป รวมถึงมีประสบการณ์ในการประกอบอาชีพมาแล้วไม่น้อยกว่า 1 ปี โดยสามารถใช้หลักประกันในการขอสินเชื่อ เช่น เรือประมง ที่ดิน หรือที่ดินพร้อมสิ่งปลูกสร้างที่มีหนังสือแสดงเอกสารสิทธิ์ หรือใช้บรรษัทประกันสินเชื่ออุตสาหกรรมขนาดย่อม (บสย.) ค้ําประกันร่วมกับหลักทรัพย์อื่นตามที่ธนาคารฯ กําหนด
ทั้งนี้ ผู้ประกอบการต้องได้รับการรับรองคุณสมบัติและความจําเป็นในการกู้เงินจากกรมประมง โดยสามารถยื่นเรื่องผ่านประมงจังหวัดในพื้นที่ดําเนินโครงการจํานวน 22 จังหวัด ที่ติดชายฝั่งทะเล ได้แก่ จังหวัดตราด จันทบุรี ระยอง ชลบุรี ฉะเชิงเทรา สมุทรปราการ สมุทรสาคร สมุทรสงคราม เพชรบุรี ประจวบคีรีขันธ์ ชุมพร สุราษฎร์ธานี นครศรีธรรมราช สงขลา ปัตตานี นราธิวาส สตูล ตรัง ภูเก็ต พังงา กระบี่ และระนอง
รัฐบาลไทย-ข่าวทำเนียบรัฐบาล-“พุทธิพงษ์” เยี่ยมชมผลสำเร็จศูนย์ดิจิทัลชุมชน จ.ระยอง ระหว่างร่วม ครม.สัญจร เร่งชุมชนพัฒนาต่อยอดการใช้ประโยชน์จากศูนย์ฯ
วันอังคารที่ 25 สิงหาคม 2563
“พุทธิพงษ์” เยี่ยมชมผลสําเร็จศูนย์ดิจิทัลชุมชน จ.ระยอง ระหว่างร่วม ครม.สัญจร เร่งชุมชนพัฒนาต่อยอดการใช้ประโยชน์จากศูนย์ฯ
“พุทธิพงษ์” เยี่ยมชมผลสําเร็จศูนย์ดิจิทัลชุมชน จ.ระยอง ระหว่างร่วม ครม.สัญจร เร่งชุมชนพัฒนาต่อยอดการใช้ประโยชน์จากศูนย์ฯ
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ลงพื้นที่ตรวจราชการ และเข้าร่วมประชุมคณะรัฐมนตรีอย่างเป็นทางการนอกสถานที่ จ.ระยอง ระหว่างวันที่ 24-25 สิงหาคม 2563 ในโอกาสนี้ได้นําคณะผู้บริหารกระทรวงฯ และหน่วยงานในสังกัด เยี่ยมชมตัวอย่างความสําเร็จของโครงการเน็ตประชารัฐ และศูนย์ดิจิทัลชุมชนใน 3 พื้นที่ ได้แก่ ศูนย์ดิจิทัลชุมชน อบต.กะเฉด อ.เมือง จ.ระยอง, วิสาหกิจชุมชนบ้านเนินสว่าง หมู่ที่ 6 ต.บางบุตร อ.บ้านค่าย จ.ระยอง และจุดติดตั้งเน็ตประชารัฐ ในพื้นที่หมู่ 5 บ้านเกษตรศิริ ต.สํานักทอง อ.เมืองระยอง จ.ระยอง ให้ความมั่นใจเดินหน้าสนับสนุนการขยายจํานวนศูนย์ดิจิทัลชุมชนครอบคลุม 250 แห่งในปีนี้ และตั้งเป้าเพิ่มต่อเนื่องปีต่อไป หวังเป็นพื้นที่การเรียนรู้ของเยาวชนและคนในพื้นที่ เข้าถึงความรู้ใหม่ๆ และประยุกต์ใช้ในการเพิ่มโอกาสทางเศรษฐกิจชุมชน
ในการนี้ รัฐมนตรีฯ ได้มีข้อสั่งการให้ดําเนินการต่อยอดการใช้ประโยชน์จากศูนย์ดิจิทัลชุมชน ที่นอกเหนือจากการอบรมให้ความรู้และการชายสินค้าออนไลน์ ควรเพิ่มในเรื่องของการท่องเที่ยว การสาธารณสุข และความรู้ในท้องถิ่น การค้นคว้าหาความรู้ โดยมุ่งเน้นความเชื่อมโยงกับหน่วยงานภาครัฐในพื้นที่ เพื่อให้เกิดการพัฒนาที่ยั่งยืนต่อไป อีกทั้ง เร่งรัดพัฒนาเชิงรุกให้ชุมชนการเข้าถึงบริการต่าง ๆ ของภาครัฐ ได้สะดวกและง่ายขึ้น
**************
รัฐบาลไทย-ข่าวทำเนียบรัฐบาล-รองปลัดวรวรรณฯ เยี่ยมชมและให้กำลังใจผู้ประกอบการ OTOP SMEs  ภาคเหนือ ที่นำสินค้าอุปโภคบริโภคที่มีคุณภาพได้มาตรฐานมาจำหน่าย
วันพุธที่ 26 สิงหาคม 2563
รองปลัดวรวรรณฯ เยี่ยมชมและให้กําลังใจผู้ประกอบการ OTOP SMEs  ภาคเหนือ ที่นําสินค้าอุปโภคบริโภคที่มีคุณภาพได้มาตรฐานมาจําหน่าย
นางวรวรรณ ชิตอรุณ รองปลัดกระทรวงอุตสาหกรรม  เยี่ยมชมและให้กําลังใจผู้ประกอบการ OTOP SMEs  ภาคเหนือ ที่นําสินค้าอุปโภคบริโภคที่มีคุณภาพได้มาตรฐานมาจําหน่าย  บริเวณ ชั้น 1 อาคารสโมสรกระทรวงอุตสาหกรรม (อาคารนารายณ์)
วันนี้ (26 สิงหาคม 2563) นางวรวรรณ ชิตอรุณ รองปลัดกระทรวงอุตสาหกรรม ให้เกียรติเยี่ยมชมและให้กําลังใจผู้ประกอบการ OTOP SMEs จากคณะกรรมการส่งเสริมการดําเนินงานพัฒนาประสิทธิภาพองค์กร กลุ่มที่ 6 ภาคเหนือนําสินค้าอุปโภคบริโภคที่มีคุณภาพได้มาตรฐานมาจําหน่าย ภายใต้กิจกรรม "สปอ. ร่วมใจช่วยผู้ประกอบการไทย สู้ภัยโควิด-19" ในระหว่างวันที่ 17-28 สิงหาคม 2563 โดยมีสินค้า อาทิ ผลิตภัณฑ์ผ้าไทย เครื่องเงิน แคปหมูไร้มัน น้ําพริกหนุ่ม น้ําพริกกุ้งเสียบ ชาอู่หลง ชากุหลาบ ฯลฯ บริเวณ ชั้น 1 อาคารสโมสรกระทรวงอุตสาหกรรม (อาคารนารายณ์)
รัฐบาลไทย-ข่าวทำเนียบรัฐบาล-‘นฤมล’  หนุนพัฒนาทักษะฝีมือผู้สูงอายุ สร้างอาชีพในชุมชน
วันเสาร์ที่ 12 กันยายน 2563
‘นฤมล’  หนุนพัฒนาทักษะฝีมือผู้สูงอายุ สร้างอาชีพในชุมชน
รัฐมนตรีช่วยว่าการกระทรวงแรงงาน เผย พร้อมหนุนการพัฒนาทักษะแรงงานผู้สูงอายุ และกลุ่ม ชาติติพันธุ์ สร้างอาชีพในชุมชน  พร้อมขับเคลื่อนการค้าชายแดน
วันที่ 12 กันยายน 2563 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน พร้อมคณะ ได้เยี่ยมชมและให้กําลังใจกลุ่มผู้สูงอายุ จํานวน 50 คน ที่ผ่านการฝึกอบรมพัฒนาทักษะฝีมือ และได้รับการส่งเสริมการมีงานทํา จากหน่วยงานของกระทรวงแรงงาน อาทิ การปักผ้า การแปรรูปผลิตภัณฑ์จากไม้ไผ่ การทําผลิตภัณฑ์ของใช้ การแปรรูปอาหารทําไวท์ผลไม้ และของตกแต่งจากเศษวัสดุเหลือใช้ ณ ศูนย์เรียนรู้ชุมชนบ้านสันกอง หมู่ 2 ต.แม่ไร่ อ.แม่จัน จ.เชียงราย
รมช.แรงงาน กล่าวว่า กระทรวงแรงงาน มีภารกิจในการส่งเสริมการจ้างงาน การสร้างอาชีพ และพัฒนาศักยภาพแรงงาน เพื่อให้แรงงานมีรายได้ที่มั่นคง ซึ่งผู้สูงอายุเป็นหนึ่งในกลุ่มแรงงานที่สามารถส่งเสริมและพัฒนาศักยภาพได้ จึงได้ดําเนินโครงการฝึกอบรมฝีมือแรงงานผู้สูงอายุเพื่อเพิ่มโอกาสในการประกอบอาชีพ และเพื่อให้ผู้สูงอายุมีคุณภาพชีวิตที่ดี มีงานทํา มีรายได้ สร้างคุณค่าให้แก่ผู้สูงอายุทั้งร่างกายและจิตใจ เกิดความภาคภูมิใจที่ได้เป็นส่วนหนึ่งในการทําประโยชน์ให้กับครอบครัวและประเทศชาติ
รมช.แรงงาน กล่าวเพิ่มเติมว่า แม้กลุ่มผู้สูงอายุที่ผ่านการฝึกอบรม จะมีอาชีพ มีรายได้แล้ว แต่ยังคงมีความต้องการพัฒนาทักษะฝีมือให้สูงขึ้น โดยเฉพาะการปักผ้า ที่มีลวดลายหลายแบบ จึงต้องการต่อยอดสร้างผลิตภัณฑ์ใหม่จากผ้าปัก และเรียนรู้การปักผ้าในรูปแบบอื่นๆ เพิ่มเติม เพื่อออกแบบให้ถูกใจลูกค้ามากขึ้น ตลอดจนต่อยอดสู่การขาย นําไปสู่การมีอาชีพ มีรายได้ที่มากขึ้น
นอกจากกลุ่มผู้สูงอายุที่เข้ามาเรียนรู้และฝึกอบรมการปักผ้าแล้ว แรงงานกลุ่มชาติพันธุ์ ยังให้ความสนใจเข้าฝึกอบรมเรียนรู้ที่ศูนย์ฝึกอบรมแห่งนี้ด้วย ซึ่งรัฐบาลให้ความสําคัญการเข้าถึงบริการของภาครัฐ เพื่อลดความเหลื่อมล้ําทางสังคม ดังนั้น การพัฒนาทักษะให้กับกลุ่มแรงงานชาติพันธุ์ ที่มีความพร้อมและประสงค์เข้าทํางานในเขตการค้าชายแดน หรือสร้างโอกาสในการประกอบอาชีพเสริม เป็นกลุ่มแรงงานที่น่าสนใจ ควรได้รับโอกาสในการเข้าถึงบริการเหล่านั้นอย่างเต็มที่ อีกทั้ง ยังสามารถช่วยแก้ไขปัญหาการขาดแคลนแรงงานได้อีกทางหนึ่งด้วย ในการนี้กระทรวงแรงงานโดยกรมพัฒนาฝีมือแรงงาน จะได้ประสานไปยังภาคีเครือข่ายที่เกี่ยวข้อง จัดอบรมหลักสูตรให้ตรงกับความต้องการ และเกิดผลสําเร็จของการดําเนินงานเพิ่มมากขึ้น
รัฐบาลไทย-ข่าวทำเนียบรัฐบาล-วราวุธ เปิดเวทีเสวนา “ขับเคลื่อนไทยไปด้วยกัน” ในพื้นที่จังหวัดกาญจนบุรี เร่งแก้ไขปัญหาให้พี่น้องประชาชน ภาคเอกชน
วันอาทิตย์ที่ 13 กันยายน 2563
วราวุธ เปิดเวทีเสวนา “ขับเคลื่อนไทยไปด้วยกัน” ในพื้นที่จังหวัดกาญจนบุรี เร่งแก้ไขปัญหาให้พี่น้องประชาชน ภาคเอกชน
วราวุธ เปิดเวทีเสวนา “ขับเคลื่อนไทยไปด้วยกัน” ในพื้นที่จังหวัดกาญจนบุรี เร่งแก้ไขปัญหาให้พี่น้องประชาชน ภาคเอกชน
วราวุธ เปิดเวทีเสวนา “ขับเคลื่อนไทยไปด้วยกัน” ในพื้นที่จังหวัดกาญจนบุรี เร่งแก้ไขปัญหาให้พี่น้องประชาชน ภาคเอกชน
วันนี้ (13 ก.ย. 63) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เปิดเวทีเสวนา “ขับเคลื่อนไทยไปด้วยกัน” ในพื้นที่จังหวัดกาญจนบุรี เพื่อรับฟังปัญหาความเดือดร้อนเร่งด่วนของภาคเอกชน​ และภาคประชาชน ในประเด็นต่าง​ ๆ​ ได้แก่​ ประเด็นปัญหาที่ดิน ปัญหาน้ําอุปโภคบริโภคและน้ําเพื่อการเกษตร รวมไปถึงปัญหาน้ําท่วม​ การประกอบธุรกิจท่องเที่ยวในพื้นที่อุทยานฯ และการจัดสร้างสวนสัตว์​ โดยมี นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นายจีระเกียรติ ภูมิสวัสดิ์ ผู้ว่าราชการจังหวัดกาญจนบุรี คณะผู้บริหาร ทส. หน่วยงานภาคเอกชน ภาคประชาชน ที่เกี่ยวข้อง เข้าร่วมเสวนา ณ จวนผู้ว่าราชการจังหวัดกาญจนบุรี (หลังเก่า) บริเวณศาลหลักเมือง อําเภอเมือง จังหวัดกาญจนบุรี
รมว.ทส. กล่าวว่า โครงการ “ขับเคลื่อนไทยไปด้วยกัน” เป็นแนวคิดของ พลเอก ประยุทธ์ จันทร์โอชา นายกรัฐมนตรี ที่มอบหมายให้รัฐมนตรีแต่ละกระทรวง ลงพื้นที่แต่ละจังหวัดที่รับผิดชอบ​เพื่อตรวจติดตามและรับฟังปัญหาความเดือดร้อนของประชาชน ซึ่งหากพบประเด็นปัญหาที่เกี่ยวข้องหรือเป็นอํานาจหน้าที่ความรับผิดชอบและต้องดําเนินการแก้ไข​ ก็ให้ดําเนินการแก้ไขทันที ส่วนประเด็นปัญหาที่เป็นภารกิจหน่วยงานอื่น ก็ให้นําประเด็นปัญหานั้นเข้าเสนอที่ประชุมคณะรัฐมนตรี เพื่อหารือแนวทางและเร่งดําเนินการแก้ไข สําหรับประเด็นปัญหาใหญ่และสําคัญของจังหวัดกาญจนบุรี​ คือปัญหาเรื่องที่ดินทํากิน การทับซ้อน การออกเอกสารสิทธิ์ การให้พี่น้องประชาชนมีสิทธิในการทํากิน รวมไปถึงเรื่องการเกษตร เรื่องการท่องเที่ยว​ ซึ่งจะต้องเร่งดําเนินการแก้ไข​ ต่อไป
นอกจากนี้ รมว.ทส. และคณะผู้บริหาร ทส. ได้สักการะศาลหลักเมืองจังหวัดกาญจนบุรี และสักการะพระบรมราชานุสาวรีย์สมเด็จพระนั่งเกล้าเจ้าอยู่หัว ในโอกาสนี้ด้วย
รัฐบาลไทย-ข่าวทำเนียบรัฐบาล-สามารถนำน้ำส้มสายชู 5% มาเจือจาง แล้วนำไปใช้ทำความสะอาดเพื่อกำจัดเชื้อไวรัสโควิด-19 ได้หรือไม่ ??
วันจันทร์ที่ 31 สิงหาคม 2563
สามารถนําน้ําส้มสายชู 5% มาเจือจาง แล้วนําไปใช้ทําความสะอาดเพื่อกําจัดเชื้อไวรัสโควิด-19 ได้หรือไม่ ??
น้ําส้มสายชูกําจัดเชื้อไวรัสโควิด-19 ได้หรือไม่
Q : สามารถนําน้ําส้มสายชู 5% มาเจือจาง แล้วนําไปใช้ทําความสะอาดเพื่อกําจัดเชื้อไวรัสโควิด-19 ได้หรือไม่ ??
A : น้ําส้มสายชูมีฤทธิ์เป็นกรดอ่อนๆ และไม่สามารถใช้ทําความสะอาดเพื่อทําลายเชื้อไวรัสโควิด-19 ได้
รัฐบาลไทย-ข่าวทำเนียบรัฐบาล-เลี้ยงเด็กทารกอย่างไรให้ปลอดภัยจากเชื้อไวรัสโควิด-19 ??
วันอาทิตย์ที่ 13 กันยายน 2563
เลี้ยงเด็กทารกอย่างไรให้ปลอดภัยจากเชื้อไวรัสโควิด-19 ??
ปฏิบัติดังนี้
A : สิ่งที่ต้องทํา คือ 1.ต้องสวมหน้ากากอนามัยตลอดเวลา
2.ล้างมือก่อนสัมผัสเด็กทุกครั้ง
3.อุ้มเด็กหันหน้าเข้าหาตัวถ้าต้องไปฉีดวัคซีน
4.หากพบมีไข้ ไอ ให้งดอยู่ใกล้ตัวเด็กทารกอย่างเด็ดขาด
5.เด็กที่เริ่มคลานต้องหมั่นล้างมือบ่อยๆ